पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर लगातार बढ़ रहा है। ऐसे में महाराजा अग्रसेन मेडिकल कॉलेज में काेरोना के मरीजों की बढ़ती संख्या को देखते हुए बेड, चिकित्सकों व स्टाफ की कमी पड़ गई है। चिकित्सकों की कमी को देखते हुए मेडिकल प्रशासन ने इंटर्न चिकित्सकों को प्रशिक्षण देना शुरू कर दिया है। अब करोना के खिलाफ मेडिकल के इंटर चिकित्सकों की सेना भी जंग लड़ेगी।
निदेशक डॉ. गीतिका दुग्गल ने बताया कि मेडिकल काॅलेज में मरीजों की बढ़ती संख्या को देखते हुए स्टाफ की कमी नजर आने लगी थी तो मेडिकल कॉलेज के 50 इंटर्न चिकित्सकों को काेरोना का प्रशिक्षण शुरू कर दिया है। अब करोना के खिलाफ मेडिकल के इंटर्न और पीजी चिकित्सक भी जंग लड़ेंगे।
इसके साथ मेडिकल के कोविड सेंटर में ऑक्सीजन की भी कमी महसूस होने लगी है। मरीजों की संख्या को देखते हुए ऑक्सीजन की खपत कई गुना बढ़ गई है। ऑक्सीजन का भी इंतजाम किया जा रहा है।
10 नए चिकित्सक और 15 नर्सिंग सिस्टर भर्ती
निदेशक डॉ. दुग्गल ने बताया कि मेडिकल कॉलेज में 150 बिस्तरों का कोविड सेंटर बना है। यहां 192 कोरोना पॉजिटिव मरीज भर्ती हैं। मरीजों की संख्या को देखते हुए 50 बेड का अलग से वार्ड बनाया है। जो फुल है। काेरोना सेंटर में 10 नये चिकित्सक व 15 नर्सिंग सिस्टर भर्ती करनी पड़ी। जरूरत पड़ी तो और भर्ती करनी पड़ सकती हैं। चिकित्सकों की कमी को देखते हुए 50 इंटर्न चिकित्सकों को काेरोना का प्रशिक्षण देना शुरू कर दिया है।
रोज की खपत होती 7 एमटी ऑक्सीजन
डाॅ. दुग्गल ने बताया कि मेडिकल कॉलेज अग्रोहा में मरीजों की संख्या को देखते हुए ऑक्सीजन की खपत कई गुना बढ़ गई है। अब 24 घंटे में 7 मीट्रिक टन ऑक्सीजन खर्च हो जाती है। उनके पास 4 मीट्रिक टन का प्लांट है। दिन में 5000 लीटर ऑक्सीजन दो बार प्लांट में भरी जाती है। इसके चलते 10000 ली. के दूसरे ऑक्सीजन प्लांट की जरूरत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn